EkBass/fiwiki-20250220-pages-articles huggingface dataset:
Sami Ruusuvuori

Sami Ruusuvuori (os. Hannula, s. 27. joulukuuta 1976 Toholampi) on suomalainen kapellimestari ja puhallinmuusikko. Hän toimii Helsingin poliisisoittokunnan ylikapellimestarina. Sami Ruusuvuori valmistui ensimmäisenä puhallinkapellimestarina Taideyliopiston Sibelius-Akatemian DocMus-osastolta musiikin tohtoriksi keväällä 2022. Hänen taiteellisen tohtoritutkielmansa aiheena oli ”Sinfoninen puhallinorkesteri ja sille sävelletty eurooppalainen ohjelmisto”. Ruusuvuori on valmistunut vuonna 2005 Sibelius-Akatemian puhallinkapellimestariluokalta musiikin maisteriksi.Sami Hannula - pasunistista kapellimestariksi AvaaLehti.fi 1.10.2009 (arkistolinkki) Hän on opiskellut myös Päijät-Hämeen konservatoriossa ja Göteborgin musiikkikorkeakoulussa. Ruusuvuori on sotilasarvoltaan musiikkikapteeni. Hän toimi vuosina 2006-2011 Suomen Puolustusvoimien edustussoittokunnan, Kaartin Soittokunnan kapellimestarina. Konserttikokoonpanon ohella hän työskenteli Kaartin Combon sekä Kaartin Seitsikon kanssa, joka on hänen johdollaan konsertoinut aina Japania myöten. Hän oli perustamassa Kaartin Soittokunta -festivaalia ja toimi sen taiteellisena johtajana.Kaartin Combo axr.fi artistit Ruusuvuori työskenteli Puolustusvoimien varusmiessoittokunnan päällikkökapellimestarina 2011-2012. Soittokunta teki tuolloin konserttikiertueet Italiaan ja Sveitsiin Modena ja Basel Tattoo -tapahtumiin. Kotimaassa hän johti varusmiessoittokunnan historian mittavimman konserttikiertueen Suomi Sävelin.Sotilassoittokuntien konserttikalenteri 2012 Helsingin poliisisoittokunnan ylikapellimestarina Ruusuvuori aloitti marraskuussa 2012.Poliisisoittokunnalla uusi kapellimestari spol uutiset 16.11.2012 Ruusuvuoren laaja-alainen osaaminen ulottuu klassisen musiikin lisäksi rytmimusiikkiin. Hän on työskennellyt lähes kaikkien Suomen tähtiartistien kanssa. Ruusuvuori on johtanut orkestereiden kiertueita Japanissa, Venäjällä, Keski-Euroopassa, Baltian maissa sekä kaikissa Pohjoismaissa. Vierailevana kapellimestarina hän on ollut niin ikään Pohjoismaissa, Baltiassa, Venäjällä sekä Yhdysvalloissa. Hän on toiminut myös lukuisten kansainvälisten kilpailujen tuomaristossa. Opettajana hän on työskennellyt Sibelius-Akatemiassa sekä useilla mestarikursseilla. Nykysäveltäjien kanssa Ruusuvuori tekee läheistä yhteistyötä tilaamalla ja johtamalla säännöllisesti uutta musiikkia. Ruusuvuori on johtanut kymmenen äänitettä eri orkestereiden kanssa. Ruusuvuoren omat soittimet ovat pasuuna ja tenoritorvi, joilla hän soittaa aktiivisesti kamarimusiikkia Helsinki Brass QuartetissaHelsinki Brass Quartet hbq.fi sekä Solistiseitsikko Imperialissa. Kokoonpanot ovat konsertoineet Suomen lisäksi muun muassa Isossa-Britanniassa, Keski- ja Itä-Euroopassa ja Venäjällä sekä tehneet viisi äänitettä. == Lähteet == Luokka:Suomalaiset sotilaskapellimestarit Luokka:Suomalaiset pasunistit Luokka:Vuonna 1976 syntyneet Luokka:Elävät henkilöt
Järvilakeuden kansalaisopisto

Järvilakeuden kansalaisopisto aloitti toimintansa vuodenvaihteessa 2009. Uusi opisto muodostui entisen Kauhavan-Härmäin kansalaisopiston ja Järviseudun opiston yhdistyessä. Jlakeus.fi − Järvilakeuden kansalaisopisto Opiston toiminta-alueeseen kuuluvat Evijärvi, Kauhava ja Lappajärvi. Syksyllä 2009 käynnistyi myös taiteen perusopetus uuden Kauhavan alueella teatteritaiteen alalla. Opetustunteja lukuvuodessa on yli 14 000\. Järvilakeuden kansalaisopistossa pyritään järjestämään opetusta tasapuolisesti laajan alueen kunnissa ja kaupunginosissa. Opetuksen painopiste on taide- ja taitoaineissa kuten kädentaidot, teatteri-ilmaisu, musiikki, tanssi ja kuvataide. Lisäksi opisto järjestää terveys-, kulttuuri- ja kieliopintoja. Se järjestää myös taiteen perusopetusta ja avointa yliopisto-opetusta. Opistossa on runsaat 4 tuhatta opiskelijaa, tunteja järjestetään noin 14 tuhatta vuodessa. ==Lähteet== == Kirjallisuutta == * == Aiheesta muualla== * Järvilakeuden kansalaisopiston kotisivut Luokka:Evijärven kulttuuri Luokka:Kauhavan kulttuuri Luokka:Lappajärven kulttuuri Luokka:Kansalais- ja työväenopistot
Takamaa (historia)

Takamaa-sanalla on kolme Suomen historiaan liittyvää erikoismerkitystä. Ensiksi se tarkoitti maatilaan kuuluvaa, usein pienehköä maa-aluetta toisen kylän rajojen sisäpuolella. Takamaa sisältyi tällöin maatilan verolukuun. Toiseksi takamaa tarkoitti kunnan (aiemmin pitäjän) omistamaa maa-aluetta, joka sijaitsi toisessa kunnassa.Nykysuomen sanakirja, WSOY 1951–1961, hakusanat takamaa ja takamaa-alue. Kolmanneksi se tarkoitti nautintamaata eli erämaa-aluetta, joka sijaitsi kaukana rintamaista (kulttuurin keskuspaikoista) ja jota käytettiin metsästys-, kalastus- tai kaskenviljelyalueena.Nykysuomen sanakirja, hakusanat takamaa ja erämaa. ==Lähteet== Luokka:Suomen asutus- ja yhteiskuntahistoria
ORP Krakowiak (1921)

ORP Krakowiak oli Puolan laivastolle Versaillesin rauhansopimuksen mukaisesti luovutettu Saksan keisarikunnan laivaston torpedovene SMS A-64. Se oli siten vuonna 1918 itsenäistyneen maan laivaston ensimmäisiä aluksia. == Valmistus == Saksan laivasto tilasi aluksen Stettiner Maschinenbau A. G. Vulcanilta Stettinistä Saksasta, missä köli laskettiin 1917. Alus laskettiin vesille 30. maaliskuuta 1918 ja otettiin palvelukseen 8. elokuuta torpedoveneenä nimellä SMS A-64. Ensimmäisen maailmansodan päätyttyä alus määrättiin luovutettavaksi Puolalle. Luovutettu alus oli huonossa kunnossa ja se huollettiin ennen luovutusta Rosythissä, mistä se hinattiin 8. syyskuuta 1921 Gdanskiin. == Palvelus == Joulukuussa 1921 koeajojen päätyttyä alus otettiin virallisesti Puolan merivoimien palvelukseen nimellä ORP Krakowiak. Se oli torpedoveneviirikössä (). Alus oli toimitettu aseistamattomana, joten siihen asennettiin kaksi 47 millimetrin wz. 85 Hotchkiss -tykkiä ja kaksi 7,92 millimetrin Maxim wz. -08 -konekivääriä. Vuonna 1924 tykit vaihdettiin 75 millimetrin Scheider wz. 97 -tykkiin. Samalla aseistusta täydennettiin kahdella 450 millimetrin torpedoputkella.Gardiner, Robert 1905-1921 s. 420 Alus osallistui laivastovierailuihin, joita tehtiin muun muassa 1923 Libauhun ja Riikaan sekä 1929 Kööpenhaminaan. Laivastovierailun aikana alus joutui 1929 myrskyyn. Alus poistettiin palveluksesta 27. lokakuuta 1936 ja se todennäköisesti romutettiin 1938. ==Lähteet== * * === Viitteet === Luokka:Puolan merivoimien torpedoveneet
Panakeia

Panakeia (, ) oli kreikkalaisessa mytologiassa parantamisen jumalatar ja Asklepioksen tytär.Castren & Pietilä-Castren 2000, s. 398 Yhdessä sisariensa kanssa he harjoittivat kukin yhtä puolta Apollonin tieteistä: Panakeia oli lääkeaineiden, Iaso parantamisen, Hygieia terveyden, Akeso toipumisen ja Aigle luonnollisen kauneuden jumalatar. Hänen veljensä olivat mestaridiagnostikko Podaleirios, mestarikirurgi Makhaon sekä Telesforos ja Aratos. Podaleirios ja Makhaon hallitsivat Trikkan kaupunkia kaksoismonarkkeina. Panakeian nimestä tulee käsite panacea, yleislääke, joka parantaa kaikki sairaudet. == Lähteet == * === Viitteet === Luokka:Antiikin Kreikan jumalattaret
ORP Kujawiak (1921)

ORP Kujawiak oli Puolan laivastolle Versaillesin rauhansopimuksen mukaisesti luovutettu Saksan keisarikunnan laivaston torpedovene SMS A-68, joka oli siten vuonna 1918 itsenäistyneen maan laivaston ensimmäisiä aluksia. == Valmistus == Saksa tilasi aluksen F. Schichaun telakalta Elbingistä Saksasta, missä köli laskettiin 1916. Alus laskettiin vesille 11. huhtikuuta 1917 ja otettiin palvelukseen 13. kesäkuuta torpedoveneenä nimellä SMS A-68. Sodan päätyttyä alus määrättiin luovutettavaksi Puolalle. Luovutettu alus oli huonossa kunnossa ja se huollettiin ennen luovutusta Rosythissä, mistä se öljynpuutteen vuoksi hinattiin 28. syyskuuta 1921 Gdanskiin. == Palvelus == Joulukuussa 1921 koeajojen jälkeen alus otettiin virallisesti Puolan merivoimien palvelukseen nimellä ORP Kujawiak. Se oli torpedoveneviirikössä (). Alus oli toimitettu aseistamattomana, joten siihen asennettiin kaksi 47 millimetrin wz. 85 Hotchkiss -tykkiä ja kaksi 7,92 millimetrin Maxim wz. 08 -konekivääriä. Vuonna 1924 tykit vaihdettiin 75 millimetrin Scheider wz. 97 -tykkiin. Samalla aseistusta täydennettiin kahdella 450 millimetrin torpedoputkella.Gardiner, Robert 1905-1921 s. 420 Alus osallistui laivastovierailuihin, joita tehtiin muun muassa kesäkuussa 1923 Libauhun ja Riikaan sekä 1929 Kööpenhaminaan. Alus oli 1. helmikuuta 1929 alkaen tykistönkoululaivana ennen ORP Mazurin tehtävään tuloa. Koululaivana ollessaan alus palveli suoraan laivaston komentajan alaisuudessa. Se oli heinäkuussa koulutuslaivueessa konemiesten koululaivana, kunnes se liitettiin 27. heinäkuuta 1932 sukellusvenelaivueeseen. Alus poistettiin palveluksesta 1936 tai 1937, minkä jälkeen se oli varasto- ja maalialuksena sukellusveneviirikössä. Alus oli syyskuussa 1939 kelluvana öljysäiliönä ankkuroituna Jamie Kuźnickiin. Se selvisi Saksan ja Puolan välisistä taisteluista vaurioitta joutuen saksalaisten valtaamaksi. Aluksen myöhemmät vaiheet eivät ole tiedossa. ==Lähteet== * * === Viitteet === Luokka:Puolan merivoimien torpedoveneet
Kauna (kasvitiede)

Kauna (lat. lodiculae, engl. lodicule) on joidenkin heinäkasvien kukissa oleva kalvomainen lehtiSuomalainen tietosanakirja, Weilin+Göös 1989–1993, ISBN 951-35-4644-6, hakusana kaunat, joka sijaitsee tähkylän sisähelpeen sisäpuolellaRauno Tirri et al.: Biologian sanakirja, Otava 2003, ISBN 951-1-17618-8, hakusana kaunat. Kaunoja on tavallisesti kaksi, joskus harvoin kolme, joskaan useilla lajeilla niitä ei ole ollenkaan. Kaunoja on pidetty kukan kehän sisemmän kiehkuran jäänteinä.Uusi tietosanakirja, Tietosanakirja oy 1960–1966, hakusana kaunat == Lähteet == Luokka:Kukat Luokka:Heinäkasvit
Free Me

Free Me on Uriah Heep -yhtyeen kappale ja single vuonna 1977 julkaistulta albumilta Innocent Victim. Se on todennäköisesti yhtyeen tunnetuin kappale laulusolisti John Lawtonin aikakaudelta 1970-luvun lopulta. Kosketinsoittaja- kitaristi Ken Hensleyn kirjoittama, yhtyeen mittakaavassa tyyliltään poikkeuksellisen kevyt laulu saavutti menestystä Keski-Euroopassa sekä Uudessa-Seelannissa, missä se nousi listakolmoseksi. Vaikka kappaleen menestys avasikin yhtyeelle uusia ovia, jakoi se kuitenkin yhtyeen fanien mielipiteet ja myös yhtyeestä erityisesti solisti John Lawton oli pettynyt kappaleeseen. ”Free Me” ja koko AOR-vaikutteinen Innocent Victim -albumi aloittivatkin Lawtonin lähtölaskennan yhtyeestä. Singlen b-puolella oli kappale ”Masquerade”, joka ei kuulu Innocent Victim -albumille. Myös ”Masquerade” on Ken Hensleyn tekemä. Frederik on levyttänyt kappaleesta suomenkielisen käännösversion ”Pois luotas kiidän”. ==Kappaleet singlellä== A-puoli # B-puoli # * ==Lähteet== *Kappaleet, niiden kestot, tekijät sekä singlen tuottajat: Uriah Heep – Free Me (Song) ===Viitteet=== Luokka:Uriah Heepin kappaleet Luokka:Vuoden 1977 kappaleet
Jalkapallon Euroopan cupin kausi 1955–1956

Jalkapallon Euroopan cup järjestettiin ensimmäistä kertaa kaudella 1955–1956. Se oli myös ensimmäinen UEFA:n järjestämä seurajoukkuekilpailu. Loppuottelu pelattiin Pariisissa, Parc des Princesilla, 13. kesäkuuta 1956. Mestaruuden voitti Real Madrid. Ensimmäiseen Euroopan cupiin osallistuvat joukkueet valitsi ranskalainen sanomalehti L’Équipe sillä perusteella, että cupiin valitut seurat olivat euroopan arvostetuimmat ja edustavimmat jalkapalloseurat. Ensimmäinen Euroopan cupin loppuottelu pelattiin L’Équipen kotikaupungissa Pariisissa kiitokseksi siitä, että lehti oli tehnyt kilpailun järjestämisen mahdolliseksi, ja kehittänyt myös säännöt miten kilpailu toteutetaan. Alun perin valituista seuroista englantilaisseura Chelsean osallistumisen esti Englannin jalkapalloliitto, koska se katsoi että cupiin osallistuminen häiritsi kansallisiin kilpailuihin osallistumista. Chelsean tilalle kilpailuun otettiin puolalainen Gwardia Warszawa. Muista valituista seuroista hollantilainen Holland Sport, unkarilainen Honvéd ja tanskalainen Kjøbenhavns Boldklub eivät ottaneet kilpailukutsua vastaan. Niiden tilalle samoista maista valittiin PSV Eindhoven, Vörös Lobogó ja AGF Aarhus. Kerta oli myös ainoa, jolloin Saarista kotoisin oleva seurajoukkue pelasi UEFA:n turnauksessa ennen kuin Saar liitettiin Länsi-Saksaan vuonna 1957. ==Joukkueet== Osallistuvat joukkueet Osallistuvat joukkueet Osallistuvat joukkueet Osallistuvat joukkueet Rapid Wien Anderlecht AGF Aarhus Stade Reims Vörös Lobogó AC Milan PSV Eindhoven Gwardia Warszawa Sporting CP Saarbrücken Hibernian Real Madrid Djurgården Servette Rot-Weiss Essen Partizan == Tulokset == === Ensimmäinen kierros === |} === Puolivälierät === |} === Välierät === |} === Finaali === Euroopan cupin voittaja 1955–1956 REAL MADRID Ensimmäinen mestaruus == Lähteet == Luokka:Jalkapallon Euroopan Cupin kaudet Luokka:Vuoden 1955 jalkapallo Luokka:Vuoden 1956 jalkapallo
Erland Haapaniemi

Erland Haapaniemi (3. marraskuuta 1894 Vehkalahti – 13. elokuuta 1962 Hamina) oli suomalainen päätoimittaja ja Maalaisliiton kansanedustaja. Haapaniemen vanhemmat olivat maanviljelijä Elias Haapaniemi ja Mariana Kiri. Hän kävi kansakoulun ja toimi sitten työmiehenä ja työnjohtajana uitto- ja tietöissä, liikeapulaisena sekä maanviljelijänä kotitilallaan vuoteen 1927 saakka. Haapaniemi toimi lisäksi Maakansan, Haminan Sanomien ja Maaseudun avustajana 1913–1925, ja hän oli karkotettuna Siperiassa 1916–1917 erään lehtikirjoituksensa vuoksi. Haapaniemi oli 1927 Haminassa ilmestyneen Maaseutu-lehden päätoimittajan sijaisena ja lehden päätoimittajana 1928–1954. Viimeksi hän oli Kymen Sanomien päätoimittaja 1955–1962. Haapaniemi toimi myös Maalaisliiton Kymenlaakson ja Lounais-Karjalan piirisihteerinä 1927–1948, Maalaisliiton Kymenlaakson ja Lounais-Karjalan rahastonhoitajana 1927–1962 sekä 9 vuoden ajan Vehkalahden asutuslautakunnan rahastonhoitajana ja asutusneuvojana. Haapaniemi oli Maalaisliiton kansanedustajana 1948–1954 edustaen Kymen läänin vaalipiiriä. Hän oli presidentin valitsijamies vuoden 1931 ja 1950 presidentinvaaleissa sekä kuului Vehkalahden kunnanvaltuustoon. Haapaniemi oli Maalaisliiton keskushallituksen jäsen, Maalaisliiton sanomalehtimiesyhdistyksen hallituksen varapuheenjohtaja ja Kymenlaakson sanomalehtimiesyhdistyksen puheenjohtaja. Erland Haapaniemi oli naimisissa vuodesta 1920 Lyydi Matilda Harjulan kanssa. == Lähteet == * Luokka:Kansanedustajat Luokka:Suomen Keskustan poliitikot Luokka:Vehkalahden kunnanvaltuutetut Luokka:Kymen vaalipiiri Luokka:Suomalaiset päätoimittajat Luokka:Vuonna 1894 syntyneet Luokka:Vuonna 1962 kuolleet
Haali

Haali on sali tai seurojentalo, joissa amerikansuomalaiset järjestävät yhteisiä tapaamisia, kokouksia ja juhlia. Haaleja rakennettiin aikoinaan jokaiseen vähänkin suurempaan suomalaisalueeseen. Kaupunkien ja kylien suomalaiskortteleissa eli finntowneissa haali rakennettiin yleensä korttelin keskelle, ja siellä kävi väkeä myös ympäröivistä kylistä. Suomalaissiirtolaisuuden alkuvuosina 1800-luvun lopulla haalit olivat etenkin raittiusseurojen käytössä. 1900-luvun alussa amerikansuomalaisten uskonnollisuus alkoi hiipua, ja haaleista tuli enemmänkin amerikansuomalaisten yleisiä juhla- ja tapaamispaikkoja, jotka oli tarkoitettu vapaa-ajan huvitteluun. Lisäksi sosialistit ottivat useita haaleja omaan käyttöönsä hankittuaan ensin enemmistön raittiusseuran jäsenistössä. Haaleilla vaalittiin suomalaisia perinteitä, urheiltiin, harjoiteltiin, pidettiin häitä sekä tehtiin politiikkaa. Haaleille kokoonnuttiin suurella joukolla etenkin juhla- aikoina, kuten jouluna ja juhannuksena. Haaleilla oli esimerkiksi soittokuntien ja kuorojen harjoittelu- ja esiintymistiloja, näytelmäkerhoja, ompeluseuroja, kirjastoja sekä huvitoimikuntia, jotka järjestivät monenlaisia tilaisuuksia. Haalien suosio väheni, kun ensimmäinen siirtolaissukupolvi alkoi kadota. Haalit toimivat 1950-luvulle saakka, jolloin monet haalirakennukset alkoivat siirtyä muuhun käyttöön tai ne purettiin. Floridan kahden haalin aktiivinen toiminta jatkui eläkepäiviään viettämään tulleiden amerikansuomalaisten keskuudessa aina 1970-luvulle asti, ja kumpikin Floridan haaleista toimii edelleen. Sana haali esiintyy myös amerikansuomalaisten keskuudessa vaikuttaneen lestadiolaisuuden suuntauksen haalilaisuuden nimessä. == Lähteet == Luokka:Amerikansuomalainen kulttuuri Luokka:Rakennukset ja rakennelmat
Mevalonihappo

Mevalonihappo (C6H12O4) on karboksyylihappo, jonka rakenteessa on myös kaksi hydroksyyliryhmää. Mevalonihappo on tärkeä yhdiste terpeenien ja steroidien biosynteesissä. Yhdisteen ionimuoto ja suolat ovat mevalonaatteja. == Kemialliset ominaisuudet == Mevalonihappo esiintyy tasapainossa laktoninsa mevalonolaktonin (C6H10O3) kanssa. Laktoni hydrolysoituu muodostaen mevalonihappoa ja erityisesti laktonimuotoa käytetään biokemiallisissa tutkimuksissa. Mevalonihapon biologisesti aktiivinen muoto on +-mevalonihappo, kun taas mevalonilaktoni esiintyy luonnossa (R)-(-)-konformaationa. Mevalonihappoa voidaan syntetisoida käyttämällä lähtöaineina 4-asetoksi-2-butanonia ja etyylibromiasetaattia. == Biokemiallinen rooli == Mevalonihappoa muodostuu hydroksyylimetyyliglutaryyli-koentsyymiA:sta HMG-CoA- reduktaasientsyymin katalysoimana. Statiinit ovat HMG-CoA-reduktaasin estäjiä. Mevalonaattikinaasi katalysoi fosfaattiryhmän esteröitymisen 5-asemassa olevaan hydroksyyliryhmään. Tämän jälkeen yhdisteestä muodostetaan pyrofosfaatti ja poistetaan karboksyyliryhmä hiilidioksidina, jolloin muodostuu isopentenyylipyrofosfaattia. == Lähteet == == Aiheesta muualla == *Human Metabolome Database: Mevalonic acid *Food Component Database (FooDB): Mevalonic acid *DrugBank: Mevalonic acid Luokka:Karboksyylihapot
ORP Ślązak (1921)

ORP Ślązak oli Puolan laivastolle Versaillesin rauhansopimuksen mukaisesti luovutettu Saksan keisarillisen laivaston torpedovene SMS A-59, joka oli siten 1918 itsenäistyneen maan laivaston ensimmäisiä aluksia. == Valmistus == Saksan keisarikunnan laivasto tilasi aluksen Stettiner Maschinenbau A. G. Vulcanilta Stettinistä, missä köli laskettiin vuonna 1916 telakkanumerolla 479. Alus laskettiin vesille 13. huhtikuuta 1917 ja otettiin palvelukseen 9. kesäkuuta 1917 torpedoveneenä nimellä SMS A-59. Valmistuessaan aluksen aseistuksena oli kaksi 8,8 cm KL/30 -tykkiä ja yksi 45 cm torpedoputki.Gröner, Erich s. 164 == Palvelus == Ensimmäisessä maailmansodassa alus oli Saksan keisarikunnan laivastossa Flanderissa ja myöhemmin miinanraivaajalaivueessa, mistä se vapautui 30. syyskuuta 1920. Versailles'n rauhassa alus määrättiin luovutettavaksi sotakorvauksena Puolalle. Luovutettu alus oli huonossa kunnossa ja huollettiin Rosythissä, minkä jälkeen se luovutettiin 28. syyskuuta 1921 Puolalle. Alus otettiin koeajojen jälkeen virallisesti Puolan merivoimien palvelukseen 15. lokakuuta 1921 nimellä ORP Ślązak. Se palveli torpedoveneviirikössä (). Alus oli toimitettu aseistamattomana, joten siihen asennettiin kaksi 47 millimetrin wz. 85 Hotchkiss -tykkiä ja kaksi 7,92 millimetrin Maxim wz. 08 -konekivääriä. Tykit vaihdettiin 1924 75 millimetrin Scheider wz. 97 -tykkiin. Samalla aseistusta täydennettiin kahdella 450 millimetrin torpedoputkella.Gardiner, Robert 1905-1921 s. 420 Ślązak osallistui laivastovierailuihin, joita tehtiin muun muassa 1923 Libauhun ja Riikaan sekä 1929 Kööpenhaminaan. Alus saattoi 1930 matkustaja-alus Poloniaa, joka kuljetti presidentti Ignacy Mościckin viralliselle vierailulle Viroon. Alus oli vuodesta 1937 koululaivana ja palveli ilmavoimien maalialuksena. Toisen maailmansodan alkaessa alus oli Puckissa, jossa se ei osallistunut taisteluihin. Saksalaiset valtasivat aluksen ja romuttivat sen. ==Lähteet== * * === Viitteet === Luokka:Puolan merivoimien torpedoveneet
Jyrki Tähtinen

Jyrki Juhani Tähtinen (s. 16. marraskuuta 1961 Helsinki) on suomalainen asianajaja ja Borenius Asianajotoimisto Oy:n osakas . Hän on pääomarahastojen muodostamiseen ja pääomasijoituksiin liittyvien asioiden asiantuntija. Tähtinen toimii neuvonantajana pääomasijoitukseen ja yrityskauppoihin liittyvissä kysymyksissä. Hän on lisäksi toiminut pesänhoitajana, selvittäjänä ja valvojana useissa suurissa yrityssaneerauksissa ja konkursseissa.https://www.borenius.com/people/jyrki-tahtinen/ Jyrki Tähtinen on muun muassa Tulikivi Oyj:n hallituksen puheenjohtaja.http://www.tulikivi.fi/konserni/hallitus_2016 Hän kirjoittaa artikkeleita ja luennoi säännöllisesti omaan erityisosaamiseensa liittyvistä aiheista. Tähtinen on ollut Borenius Asianajotoimisto Oy:n osakas vuodesta 1991 ja hallituksen puheenjohtaja vuosina 2008 - 2020. Vuosina 1997–2008 hän toimi Boreniuksen toimitusjohtajana. Vuonna 2023 Tähtiselle myönnettiin Laamannin arvonimi. ==Julkaisut== == Lähteet == Luokka:Suomalaiset asianajajat Luokka:Vuonna 1961 syntyneet Luokka:Elävät henkilöt
Nida (Liettua)

Nida on entinen kalastajakylä Liettuan länsiosissa, Kuurinkynnäällä sijaitsevassa Neringan kaupunkikunnassa. Nida on tämän nykyään kaupungiksi luokitellun, vuoden 2012 alussa yhteensä 2 644 asukkaan kaupunkikunnan keskuskylä. Se on eteläisin kuudesta Liettuan puoleisista Kuurinkynnään kylistä, ja siitä on muodostunut merkittävä matkailukeskus Juodkrantėn tavoin. Kaupunkikunnan kylät sijaitsevat hiekkaharjanteen sisemmällä eli itäisellä Kuurinhaffin puoleisella reunalla. Alue on kuulunut aikoinaan Saksalle osana Itä-Preussia. Kuurinkynnään läpäisevä maantie 167 kulkee kylän läheltä. Kynnään mantereesta erottavan vesiväylän yli kulkee lauttoja noin puolen tunnin välein Klaipėdasta (2 eri lauttapistettä). Oman polkupyörän, moottoripyörän tai auton käyttämisestä Kuurinkynnään kansallispuiston alueella peritään ajoneuvon koosta riippuva pääsymaksu. Nida sijaitsee noin 47 kilometriä lauttasatamasta etelälounaaseen. Nidassa on piensatama aallonmurtajineen ja vierasvenepaikkoineen. Kylän pohjoispuolella on noin 800 metrin kiitotiellä varustettu pienlentokenttä. Venäjän Kaliningradin alue alkaa runsaan kolmen kilometrin päästä kylän eteläpuolelta. ==Nähtävyyksiä ja uimarantoja== Nidan keskustassa sijaitsee muun muassa 1855 rakennettu luterilainen kirkko. Nidassa on myös leirintäalue. Didžiojin mäeltä näkyvät sekä Nidan satamalaiturit pohjoisessa, että jo Venäjän Kaliningradin alueeseen kuuluva korkea mäki. Länsipuolella on kolme toisistaan erotettua uimarantaa: naturistien, naisten ja yleinen uimaranta. Rannalle pääsee polttoaineenjakelupisteen kohdalta, jonka vieressä on ravintola. Rannalle johtavalla polulla on ruokakahvila, jonka pihalla on lapsille tarkoitettuja puuveistoksia ja pieni leikkipuisto. ==Kuvia== Tiedosto:Nida Hohe Düne.jpg|Näkymä dyyneiltä. Tiedosto:Kurische Nehung Hafen von Nidden.jpg|Nidan satamaa. Tiedosto:Nidos kopos.jpg|Didžiojin mäki. Kaukana näkyy Kaliningradin alue. Tiedosto:Nidoskirche.jpg|Luterilainen kirkko. Tiedosto:Nida, kostel.jpg|Kappeli. ==Lähteet== ==Aiheesta muualla== *Neringan kunnan sivusto turisteille (visitneringa.com) Luokka:Liettuan kylät Luokka:Klaipėdan lääni
Pohjosen poika (kappale)

"Pohjosen poika" on suomalaisen rap-artisti Mikael Gabrielin ensimmäinen single, joka julkaistiin kaupallisesti 10. toukokuuta 2010. Se on myös ensimmäinen single hänen toiselta albumiltaan Pohjosen poika. Kappale julkaistiin Stara.fi-sivustolla ladattavaksi rajoitetuksi ajaksi jo 27. toukokuuta 2009.Stara.fi Siihen on tehty myös musiikkivideo, jonka toteutti Twisted Films.http://www.youtube.com/watch?v=vlqJ8JvTYag Kappale sisältää samplen Popedan "20 centtiä" kappaleesta. == Kappaleet == # Pohjosen poika == Arvostelut == * Findance.com: Findance.com == Lähteet == Luokka:Mikael Gabrielin kappaleet Luokka:Vuoden 2010 kappaleet
Wilk-luokka

Wilk-luokka oli Puolan laivaston kolmen sukellusveneen muodostama alusluokka. Alukset palvelivat toisessa maailmansodassa, jolloin ORP Ryś ja ORP Żbik olivat Ruotsissa internoituina ja ORP Wilk pakeni Britteinsaarille. Kaikki kolme palasivat sodan päätyttyä Puolaan, jossa ne romutettiin vuoteen 1957 mennessä.Bagnasco, Erminio s.250 == Alukset == Alusten suunnittelu perustui Ranskan laivaston sukellusvene Pierre Chailleyhin, jonka köli laskettiin 1917 ollen palveluksessa 1923-1936. Wilk-luokan sukellusveneet Nimi Telakka Kölinlasku Vesille Valmis Kohtalo Wilk Chantiers et Ateliers Augustin Normand, Le Havre 1926 12. huhtikuuta 1929 31. lokakuuta 1931 palveluksesta 1951 romutettu lokakuussa 1951 Ryś Ateliers et Chantiers de la Loire, Nantes 28. toukokuuta 1927 22. huhtikuuta 1929 2. elokuuta 1931 palveluksesta 8. syyskuuta 1955 romutettu 1956 Żbik Chantiers Naval Francais, Blainville 1927 14. kesäkuuta 1930 20. helmikuuta 1932 palveluksesta 9. syyskuuta 1955 romutettu 1956 ==Lähteet== * * === Viitteet === *
.net

.net on yksi alkuperäisistä ylätason verkkotunnuksista (.com, .edu, .gov, .mil, ja .org). .net on otettu englannin kielen sanasta network. Se oli alun perin tarkoitettu verkko- ja internet-palveluiden tarjoajille. Tunnus otettiin käyttöön 1985. Luokka:Ylätason verkkotunnukset
Soutu kesäolympialaisissa 1960

Vuoden 1960 kesäolympialaisten soutu järjestettiin 30. elokuuta - 3\. syyskuuta 1960 Albanojärvellä Albano Lazialessa Rooman kaakkoispuolella. Tämä oli 13. kerta, kun laji oli mukana olympialaisten ohjelmassa. Mukana oli 410 osanottajaa 33 eri maasta. Soutu järjestettiin ainoastaan miehille. Tapahtumia oli seitsemän. ==Mitalistit== Tapahtuma Kultaa Hopeaa Pronssia Yksikkö Vjatšeslav Ivanov Achim Hill Teodor Kocerka Kaksikko Václav Kozák ja Pavol Schmidt Aleksandr Berkutov ja Juri Tjukalov Ernst Hürlimann ja Rolf Larcher Perämiehetön kaksikko Valentin Boreiko ja Oleg Golovanov Alfred Sageder ja Josef Kloimstein Veli Lehtelä ja Toimi Pitkänen Perämiehellinen kaksikko * * * Bernhard Knubel Karl Renneberg Klaus Zerta * * * Antanas Bagdonavitšius Zigmas Jukna Igor Rudakov * * * Richard Draeger Conn Findlay Kent Mitchell Perämiehetön nelikko * * * Arthur Ayrault Ted Nash John Sayre Rusty Wailes * * * Tullio Baraglia Renato Bosatta Giancarlo Crosta Giuseppe Galante * * * Igor Ahremtšik Juri Batšurov Valentin Morkovkin Anatoli Tarabrin Perämiehellinen nelikko * * * Gerd Cintl Horst Effertz Klaus Riekemann Jürgen Litz Michael Obst * * * Robert Dumontois Claude Martin Jacques Morel Guy Nosbaum Jean Klein * * * Fulvio Balatti Romano Sgheiz Franco Trincavelli Giovanni Zucchi Ivo Stefanoni Kahdeksikko * * * Manfred Rulffs Walter Schröder Frank Schepke Kraft Schepke Karl-Heinrich von Groddeck Karl-Heinz Hopp Klaus Bittner Hans Lenk Willi Padge * * * Donald Arnold Walter D'Hondt Nelson Kuhn John Lecky Lorne Loomer Archibald MacKinnon Bill McKerlich Glen Mervyn Sohen Biln * * * Bohumil Janoušek Jan Jindra Jiří Lundák Stanislav Luskv Václav Pavkovič Luděk Pojezný Jan Švéda Josef Věntus Miroslav Koníček ==Mitalitaulukko== 1\. 3 1 0 4 2\. 2 2 1 5 3\. 1 0 1 2 3\. 1 0 1 2 5\. 0 1 1 2 6\. 0 1 0 1 6\. 0 1 0 1 6\. 0 1 0 1 9\. 0 0 1 1 9\. 0 0 1 1 9\. 0 0 1 1 ==Lähteet== *Rowing at the 1960 Roma Summer Games Luokka:Kesäolympialaiset 1960 1960
Come Back to Me (Uriah Heepin kappale)

Come Back to Me on Uriah Heepin kappale vuoden 1978 Fallen Angel -albumilta. Hidastempoinen, balladimainen kappale julkaistiin singlenä muun muassa Länsi- Saksassa, missä se ylsi niukasti top 40:een. == Singlen sisältö == A-puoli # B-puoli # * == Lähteet == Luokka:Vuoden 1978 kappaleet Luokka:Uriah Heepin kappaleet
Carry On (kappale)

”Carry On” on hard rock -yhtye Uriah Heepin kappale vuodelta 1980. Se julkaistiin albumilla Conquest. Kappale julkaistiin singlenä, jonka b-puolena oli kappale ”Been Hurt”. ”Carry On” on kokonaan yhtyeen tuolloisen urkuri- kitaristi Ken Hensleyn käsialaa. Luokka:Vuoden 1980 kappaleet Luokka:Uriah Heepin kappaleet
Emil Hougberg

Emil Hougberg (23. heinäkuuta 1857 Tornio – 24. toukokuuta 1909 Pitkäniemi) oli suomalainen ylilääkäri, professori ja luontoharrastaja.Ylioppilasmatrikkeli 1853–1899 Hougbergin vanhemmat olivat apteekkari Magnus Johan Hougberg ja Fredrika Asplund. Hän tuli ylioppilaaksi Oulun ruotsalaisesta lyseosta 1877, valmistui Helsingin yliopistosta filosofian kandidaatiksi ja maisteriksi 1882, lääketieteen kandidaatiksi 1884, lääketieteen lisensiaatiksi 1887 sekä väitteli lääketieteen ja kirurgian tohtoriksi 1892. Hän toimi Lapinlahden keskuslaitoksen alilääkärinä 1887–1899, Helsingin vaivaistalon mielisairaitten hoitolan lääkärinä 1894–1896, ja Pitkäniemen keskuslaitoksen ylilääkärinä vuodesta 1899 alkaen. Lääkintähallituksen ylimääräisenä ja avustavana lääkärinä hän toimi useaan otteeseen. Hänet nimitettiin psykiatrian dosentiksi 1894 ja professoriksi 1903. Hougberg oli lääkäriseura Duodecimin aktiivinen jäsen. Hän oli innokas luonnontutkija ja amatöörilintutieteilijä, joka keräsi huomattavan munakokoelman. Kokoelmassa oli 307 lintulajin munia yhteensä 1 085:stä pesyeestä. Kokoelma on lahjoitettu Helsingin yliopistolle.Eläinmuseon munakokoelma == Lähteet == *Duodecim 1/1910 ===Viitteet=== Luokka:Suomalaiset lääkärit Luokka:Suomalaiset ornitologit Luokka:Suomalaiset professorin arvonimen saaneet Luokka:Vuonna 1857 syntyneet Luokka:Vuonna 1909 kuolleet
Óscar Ruiz

Óscar Julián Ruiz Acosta (1. marraskuuta 1969 Villavicencio, Kolumbia) on kolumbialainen jalkapallotuomari. Varsinaiselta ammatiltaan hän on juristi. Hän on toiminut kansainvälisenä tuomarina vuodesta 1995 ja hänen ensimmäinen kansainvälinen ottelunsa oli Paraguayn ja Venezuelan kohtaaminen heinäkuussa 1995. Hän on tuominnut muun muassa MM–kilpailuissa, Copa Américassa ja Copa Libertadoreksessa. ==Lähteet== * ===Viitteet=== Luokka:Kolumbialaiset jalkapallotuomarit Luokka:Vuonna 1969 syntyneet Luokka:Elävät henkilöt
Aarne Olkkola

Aarne Olkkola on suomalainen entinen jalkapallovalmentaja. Olkkola toimi FC Kuusysin päävalmentajana vuosina 1973–1975. Vuonna 1976 Olkkola siirtyi Joutsenon Kullervoon, jota hän valmensi alemmilla sarjatasoilla kaksi kautta. == Lähteet == Luokka:Suomalaiset jalkapallovalmentajat Luokka:Syntymävuosi puuttuu Luokka:Elävät henkilöt
Kupiškisin kunnallispiiri

Kupiškisin kunnallispiiri () on yksi Liettuan kuudestakymmenestä kunnallispiiristä, joka sijaitsee Panevėžysin läänissä. Vuonna 2008 kunnallispiirin väkiluku oli 23 118 asukasta. Elinkeinoja kunnallispiirin alueella ovat muun muassa turvetuotanto, puutavaroiden, rakennustarvikkeiden ja vaatteiden valmistus sekä maataloustuotteiden kehittäminen. ==Asutuskeskukset== ===Kaupungit=== *Kupiškis (hallinnollinen keskus) *Subačius ===Kauppalat=== *Šimonys *Skapiškis *Alizava ===Kylät=== *Noriūnai *Šepeta *Rudiliai *Aukštupėnai *Adomynė ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Panevėžysin lääni
Santiago Lorenzo

Santiago Lorenzo (s. 4. toukokuuta 1978 Buenos Aires) on argentiinalainen yleisurheilija, joka kilpailee kymmenottelussa. Hän on voittanut maanosansa mestaruuskilpailuissa kymmenottelusta kaksi mitalia, kultaa Bogotássa 1999 ja hopeaa Mar del Platan kisoissa 1997. Lorenzo on osallistunut olympialaisiin kerran, Ateenassa 2004. Tuolloin hän sijoittui 24:nneksi. Lorenzo voitti maansa mestaruuden 400 metrin aitajuoksussa vuonna 1998. == Ennätykset == * Kymmenottelu: 7889 (2001) * 400 metrin aitajuoksu: 51,62 s (2003) == Lähteet == Luokka:Argentiinalaiset yleisurheilun moniottelijat Luokka:Argentiinalaiset 400 metrin aitajuoksijat Luokka:Vuonna 1978 syntyneet Luokka:Elävät henkilöt
Tokyo Broadcasting System

Tokyo Broadcasting System Holdings, Inc. tai TBS Holdings, Inc. () on japanilainen holdingyhtiö. Se on Tokyo Broadcasting System Television- ja TBS Radio & Communications -viestintäyhtiöiden emoyhtiö. TBS Television omistaa 28-kanavaisen televisioverkon Japan News Networkin, ja TBS Radio & Communicationsin omistuksessa on 34-kanavainen radioverkko Japan Radio Network. TBS:n päämaja sijaitsee Tokion Minatossa. Lisäksi sillä on toimipisteet Jokohamassa, Osakassa ja Nagoyassa. TBS on tuottanut muun muassa Hullut japanilaiset -kilpailuohjelmaa, jota on levitetty useisiin maihin. == Aiheesta muualla == *Yrityksen kotisivut *Yrityksen kansainväliset kotisivut Luokka:Japanilaiset televisiokanavat Luokka:Japanilaiset televisioyhtiöt Luokka:Japanilaiset radioasemat Luokka:Vuonna 1951 perustetut televisiokanavat Luokka:Japanilaiset holdingyhtiöt
Panevėžysin kunnallispiiri

Panevėžysin kunnallispiiri () on yksi Liettuan kuudestakymmenestä kunnallispiiristä, joka sijaitsee Panevėžysin läänissä. Kunnallispiiri ympäröi Panevėžysin kaupungin, joka on oma kaupunkikuntansa. Panevėžys toimii kunnallispiirin hallinnollisena keskuksena, vaikka se itse ei olekaan osa kunnallispiiriä. Vuonna 2008 kunnallispiirin väkiluku oli 42 986 asukasta. ==Asutuskeskukset== ===Kaupungit=== *Panevėžys (hallinnollinen keskus, virallisesti ei ole osa kunnallispiiriä) *Ramygala ===Kauppalat=== *Krekenava *Naujamiestis ===Kylät=== *Dembava *Velžys *Piniava *Pažagieniai *Jotainiai *Liūdynė *Vaivadai *Šilagalys ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Panevėžysin lääni
Pasvalysin kunnallispiiri

Pasvalysin kunnallispiiri () on yksi Liettuan kuudestakymmenestä kunnallispiiristä, joka sijaitsee Panevėžysin läänissä. Pohjoisessa kunnallispiiri rajoittuu Latviaan. Vuonna 2008 kunnallispiirin väkiluku oli 32 530 asukasta. Merkittäviä elinkeinoja alueella ovat muun muassa maa- ja metsätalous. __notoc__ ==Asutuskeskukset== ===Kaupungit=== *Pasvalys (hallinnollinen keskus) *Joniškėlis ===Kauppalat=== *Pumpėnai *Saločiai *Pušalotas *Vaškai ===Kylät=== *Mikoliškis *Ustukiai *Narteikiai *Pajiešmeniai ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Panevėžysin lääni
Anísio Silva

Anísio de Souza Silva (s. 18. kesäkuuta 1969 São Paulo) on brasilialainen entinen yleisurheilija, joka kilpaili kolmiloikassa. Hän edusti seuratasolla Associção Atética Guarua. Silva voitti Pan-Amerikan kisoissa yhden mitalin ja maanosansa mestaruuskilpailuissa yhteensä viisi mitalia, joista neljä on kultaisia ja yksi hopeinen. Hän osallistui olympialaisiin kahdesti vuosina 1992–1996, mutta karsiutui kummallakin kerralla. == Ennätykset == * Kolmiloikka: 17,32 m (1993) == Lähteet == Silva, Anisio Silva, Anisio Silva, Anisio
Sergei Golovkin

Sergei Aleksandrovitš Golovkin (; 1959–1996) oli sarjamurhaaja, jonka uhreiksi joutui yksitoista poikaa Moskovan seudulla vuosien 1986 ja 1992 välillä. Viimeiset kolme uhriaan Golovkin houkutteli rautatieasemalta autotalliin, jossa hän surmasi nämä. Golovkin tuomittiin kuolemaan vuonna 1996, ja hänestä tuli viimeisin Venäjän teloittama henkilö. ==Lähteet== Luokka:Venäläiset sarjamurhaajat Luokka:Venäläiset teloitetut Luokka:Vuonna 1959 syntyneet Luokka:Vuonna 1996 kuolleet
Carlos Simon

Carlos Eugênio Simon (3. syyskuuta 1965, Rio Grande do Sul , Brasilia) on brasilialainen jalkapallotuomari. Varsinaiselta ammatiltaan hän on journalisti. Hän on toiminut kansainvälisenä tuomarina vuodesta 1997 ja hänen ensimmäinen kansainvälinen ottelu on Brasilian ja Chilen kohtaaminen huhtikuussa 1997. Hän on tuominnut mm. MM–kilpailuissa, Copa Américassa ja Copa Libertadoreksessa. ==Lähteet== * ===Viitteet=== Luokka:Brasilialaiset jalkapallotuomarit Luokka:Vuonna 1965 syntyneet Luokka:Elävät henkilöt
Love Stealer

”Love Stealer” on Uriah Heepin singlekappale vuodelta 1980. Kappaletta ei julkaistu millään studioalbumilla, joskin Conquestin vuoden 2004 uusintapainoksessa se julkaistiin bonuskappaleena. Singlen b-puolena julkaistiin kappale ”No Return”. Luokka:Vuoden 1980 kappaleet Luokka:Uriah Heepin kappaleet
Rokiškisin kunnallispiiri

Rokiškisin kunnallispiiri () on yksi Liettuan kuudestakymmenestä kunnallispiiristä, joka sijaitsee Panevėžysin läänissä. Kunnallispiiri rajoittuu koillisessa Latviaan. Vuonna 2008 kunnallispiirin väkiluku oli 38 937 asukasta. Maastoltaan Rokiškisin kunnallispiiri on kukkulaista ja alueella on lukuisia järviä. ==Asutuskeskukset== ===Kaupungit=== *Rokiškis (hallinnollinen keskus) *Obeliai *Pandėlys ===Kauppalat=== *Juodupė *Kamajai *Panemunėlis ===Kylät=== *Kavoliškis *Skemai *Laibgaliai *Bajorai ==Lähteet== *Portrait of the Regions of Lithuania ==Aiheesta muualla== *Kunnallispiirin virallinen sivusto Luokka:Liettuan kunnallispiirit Luokka:Panevėžysin lääni
Var det du

Var det du on ruotsalainen laulelma. Alun perin laulu oli pelimannikappale, johon kirjoitettiin myöhemmin sanat. Ruotsiksi laulun on levyttänyt mm. Anna- Lena Löfgren vuonna 1964. Laulun sanoittaja ei ole tiedossa. Laila Kinnunen on levyttänyt laulun Kari Tuomisaaren sanoittamana nimellä "Näitkö sen" vuonna 1965. Suomalaiset sanat nimellä "Niin aikaisin" kirjoitti Jukka Kuoppamäki, ja sen levytti Anki Lindqvist vuonna 1967. Luokka:Ruotsalaiset musiikkikappaleet
Waldschlösschenin silta

Waldschlösschenin silta () on Elben ylittävä silta Dresdenissä, Saksassa. Silta on kerännyt huomattavan määrän kritiikkiä, sillä Unesco vastusti sen rakentamista voimakkaasti. Sillan rakentamisen takia Unesco poisti Elbenlaakson maailmanperintöluettelosta. Waldschlösschenin siltaa alettiin suunnitella jo 1990-luvulla. Sillan tarkoituksena oli yhdistää Dresdenin itä- ja kakkoisosat pohjoisosiin ja näin vähentää neljän keskikaupungissa sijaitsevan sillan painetta. Dresden sai maailmanperintökohteen arvon vuonna 2004. Suunnitteilla ollut silta mainittiin ehdokkuusasiakirjassa, mutta sen sijainti oli siinä virheellinen. Keväällä 2004 sillan rakennussuunnitelma hyväksyttiin, mutta projekti koki monia vastoinkäymisiä, ja sillan rakentamisesta päätettiin järjestää kansanäänestys. Helmikuussa 2005 kaksi kolmasosaa dresdeniläisistä hyväksyi sillan rakentamisen. Äänestysprosentti oli vain 50,8. Unesco sai tietää sillan oikeasta sijainnista vasta lokakuussa 2005. Seuraavana vuonna Unesco ilmoitti, että silta vaarantaisi Dresdenin maailmanperintöstatuksen, ja listasi Dresdenin vaarantuneiden maailmanperintökohteiden listalle. Sillan rakentamisesta kiisteltiin pitkään, ja sen rakentamista vastaan nostettiin kanteita. Lopulta rakennustyöt käynnistyivät marraskuussa 2007. Oikeus oli päättänyt marraskuussa, että rakennustyöt voidaan aloittaa. Ne olivat olleet pysähdyksissä, kun työmaan läheisyydestä oli löytynyt Saksassa äärimmäisen uhanalaisia kääpiöhevosenkenkäyökköjä, joita arvioidaan Saksassa olevan vain noin 650. Maailmanperintökomitea päätti 25. heinäkuuta 2009 poistaa Dresdenin Elbenlaakson maailmanperintöluettelosta. Dresden oli toinen kohde, joka poistettiin luettelosta. Omanilainen Valkobeisan suojelualue poistettiin kaksi vuotta aikaisemmin. == Lähteet == == Aiheesta muualla == Luokka:Dresdenin rakennukset ja rakennelmat Luokka:Saksan tieliikennesillat
Alejandra García

Alejandra García Flood (s. 13. kesäkuuta 1973 Buenos Aires) on argentiinalainen yleisurheilija, joka on kilpaillut seiväshypyssä, korkeushypyssä, pituushypyssä ja 100 metrin aitajuoksussa. Hän on voittanut Pan-Amerikan kisoista yhden mitalin ja maanosansa mestaruuskilpailuista yhteensä yhdeksän mitalia, joista neljä on kultaisia, kolme hopeisia ja kaksi pronssisia. García on osallistunut seiväshypyssä olympialaisiin kolmesti vuosina 2000–2008. Hänen paras sijoituksensa olympialaisissa on 13. sija Ateenassa 2004 ja MM-kilpailuissa 11. sija Sevillassa 1999. Vaikka Garcían päälaji on nykyisin seiväshyppy, hän on menestynyt myös muissa lajeissa. Hän voitti hopeaa korkeushypystä Etelä-Amerikan mestaruuskilpailuista 1993 ja on voittanut lajissa myös kaksi maansa mestaruutta. Lisäksi García on voittanut maansa mestaruuksia myös 100 metrin aitajuoksussa ja pituushypyssä. Hänellä oli hallussaan seiväshypyn Etelä-Amerikan ennätys vuoteen 2005 saakka ja pitää lajin kotimaansa ennätystä hallussaan edelleen. == Ennätykset == * Seiväshyppy: 443 cm (2004) * Korkeushyppy: 187 cm (1996) * Pituushyppy: 619 cm (1995) * 100 metrin aitajuoksu: 13,84 s (1996) == Lähteet == * Garcían profiili IAAF:n sivuilla === Viitteet === Luokka:Argentiinalaiset seiväshyppääjät Luokka:Argentiinalaiset korkeushyppääjät Luokka:Argentiinalaiset pituushyppääjät Luokka:Argentiinalaiset pika- aitajuoksijat Luokka:Vuonna 1973 syntyneet Luokka:Elävät henkilöt
Soutu kesäolympialaisissa 1964

Vuoden 1964 kesäolympialaisten soutu järjestettiin 11. - 15\. lokakuuta 1964 Toda Olympic Rowing Center'ssä, Todassa, Japanissa. Tämä oli 14. kerta kun laji oli mukana olympialaisten ohjelmassa. Mukana oli 370 osanottajaa eri maasta. Soutu järjestettiin ainoastaan miehille. Tapahtumia oli 27. ==Mitalistit== Tapahtuma Kultaa Hopeaa Pronssia Yksikkö Vjatšeslav Ivanov Achim Hill Gottfried Kottmann Pariairokaksikko Boris Dubrovski ja Oleg Tjurin Seymour Cromwell ja Jim Storm Vladimír Andrs ja Pavel Hofmann Perämiehetön kaksikko George Hungerford ja Roger Jackson Steven Blaisse ja Ernst Veenemans Michael Schwan ja Wolfgang Hottenrott Perämiehellinen kaksikko * * * Edward Ferry Conn Findlay Kent Mitchell * * * Jacques Morel Georges Morel Jean-Claude Darouy * * * Jan Just Bos Herman Rouwé Erik Hartsuiker Perämiehetön nelikko * * * John Hansen Bjørn Hasløv Erik Petersen Kurt Helmudt * * * John Russell Hugh Wardell-Yerburgh William L. Barry John James * * * Geoffrey Picard Dick Lyon Ted Mittet Ted Nash Perämiehellinen nelikko * * * Peter Neusel Bernhard Britting Joachim Werner Egbert Hirschfelder Jürgen Oelke * * * Renato Bosatta Emilio Trivini Giuseppe Galante Franco De Pedrina Giovanni Spinola * * * Lex Mullink Jan van de Graaff Freek van de Graaff Bobbie van de Graaf Marius Klumperbee Kahdeksikko * * * Joseph Amlong Thomas Amlong Harold Budd Emory Clark Stanley Cwiklinski Hugh Foley William Knecht William Stowe Róbert Zimonyi * * * Klaus Aeffke Klaus Bittner Karl-Heinrich von Groddeck Hans-Jürgen Wallbrecht Klaus Behrens Jürgen Schröder Jürgen Plagemann Horst Meyer Thomas Ahrens * * * Petr Čermák Jiří Lundák Jan Mrvík Július Toček Josef Věntus Luděk Pojezný Bohumil Janoušek Richard Nový Miroslav Koníče ==Mitalitaulukko== 1\. 2 1 1 4 2\. 2 0 0 2 3\. 1 2 1 4 4\. 1 0 0 1 4\. 1 0 0 1 6\. 0 1 2 3 7\. 0 1 0 1 7\. 0 1 0 1 7\. 0 1 0 1 10\. 0 0 2 2 11\. 0 0 1 1 ==Lähteet== *Rowing at the 1964 Tokyo Summer Games Luokka:Kesäolympialaiset 1964 1964
Suizei

Suizei () oli perinteisen vallanperimysjärjestyksen mukaan Japanin toinen keisari. Hänen sanotaan toimineen keisarina vuosina 581 eaa.–549 eaa. Häntä edelsi hänen isänsä Jinmu, myyttinen ensimmäinen keisari, ja seurasi poikansa Annei. Ainakin yhdeksän ensimmäisen perinteisen vallanperimysjärjestyksen mukaisen keisarin olemassaoloa pidetään kyseenalaisena. Ensimmäinen, todellisuudessakin mahdollisesti hallinnut keisari saattoi olla Sujin 200–300-luvuilla. Keisarillinen viraston mukaan Suizein hauta sijaitsee Naran prefektuurin Kashiharassa. Tämä šintolainen muistopyhäkkö on nimeltään Tsukida no oka no e no misasagi (). == Lähteet == == Aiheesta muualla == Luokka:Japanin keisarit
Il ragazzo della via Gluck

Il ragazzo della via Gluck on italialainen iskelmä. Laulun alkuperäinen levyttäjä oli italialainen Adriano Celentano, jonka versio menestyi Italiassa vuonna 1966. Säveltäjinä olivat Celentano ja Mariano Detto sekä sanoittajina Luciano Beretta ja Michele Del Prete. Suomenkielisen käännöskappaleen sanat kirjoitti Kari Kuuva, joka itse levytti laulun nimellä "Asfalttia ja sementtiä" 17. tammikuuta 1968. Myöhemmin Katri Helena ja Kari Tapio tekivät omat versionsa. Ruotsissa ja Norjassa laulu menestyi nimellä "Lyckliga gatan" Anna-Lena Löfgrenin levyttämänä ja Ranskassa laulu menestyi nimellä "La Maison où j'ai grandi" Françoise Hardyn esittämänä. Luokka:Vuoden 1966 kappaleet Luokka:Italialaiset musiikkikappaleet
7 (Bushidon albumi)

7 on Bushidon viides sooloalbumi ja seitsemän studioalbumi, jonka julkaisi ersguterjunge vuonna 2007. Se oli parhaimmillaan listaykkönen kahden viikon verran saksalaisen Media Control Charts listalla, jonka myötä se oli Bushdon ensimmäinen listaykkösenä ollut albumi. Lisäksi albumi oli useamman viikon verran myös Itävallan TOP 40 ja Sveitsin Hitparade listan toinen syyskuussa 2007.Bushido - 7 austriancharts.at Viitattu 18.8.2010 Levyltä julkaistiin kaksi singleä Alles verloren ja Reich mir nicht deine Hand. Albumi myi platinaa Saksassa.Bundesverband Musikindustrie Gold--Platin-Datenbank Viitattu 18.8.2010 == Kappaleet == # # # # # (feat. Chakuza) # # # # # (feat Kay One) # # # (feat. Summer Cem) # # # (feat. Philippe) # (feat. Nyze) # # ==Listasijoitukset== Vuosi Lista Sijoitus 2007 Media Control Charts 1 2007 Ö3 Austria TOP 40 2 2007 Hitparade 2 ==Lähteet== Luokka:Vuoden 2007 albumit Luokka:Bushidon albumit
Journal of Ornithology

Journal of Ornithology on Saksan Lintutieteellisen Yhdistyksen (Deutsche Ornithologen-Gesellschaft, DO-G) julkaisema lintutieteellinen aikakauslehti. Alkuperäiseltä nimeltään Journal für Ornithologien ensimmäinen numero ilmestyi 1. tammikuuta 1853. Lehden perustivat lintutieteilijät Gustav Hartlaub ja Jean Cabanis, joista Cabanis toimi ensimmäisenä päätoimittajana 41 vuoden ajan. DO-G oli perustettu kolme vuotta aikaisemmin, vuonna 1850. Lehden nimi muuttui vuonna 2004 Journal of Ornithologyksi ja sitä julkaisee Springer-Verlag. Thomson Reutersin (nyk. Clarivate Analyticsin) Journal Citation Reportsin laskelmien mukaan lehden vaikuttavuuskerroin oli 1,927 vuonna 2013.2013 Journal Citation Reports Science Edition (Thomson Reuters, 2014). ==Lehden päätoimittajat== * 1853–1893: Jean Cabanis * 1894–1921: Anton Reichenow * 1922–1955: Erwin Stresemann * 1956–1961: Erwin Stresemann ja Günther Niethammer * 1962–1970: Günther Niethammer * 1971–1997: Einhard Bezzel * 1997-: Franz Bairlein == Lähteet == == Aiheesta muualla == *Journal of Ornithology *Saksan Lintutieteellisen Yhdistyksen kotisivu Luokka:Ornitologia Luokka:Tiedelehdet Luokka:Saksalaiset aikakauslehdet
LAPCAT

LAPCAT () oli kolme vuotta kestänyt tutkimusohjelma jonka tavoitteena oli luoda voimalaite 4–8 kertaiseen äänennopeuteen yltävälle lentokoneelle. Projekti päättyi huhtikuussa 2008. LAPCAT II käynnistettiin lokakuussa 2008. Sen tarkoituksena on hyödyntää projektin ensimmäisen vaiheen tuloksia. LAPCAT A2 on brittiläisen Reaction Enginesin suunnitteluasteella oleva lentokone, jonka kehitykseen on varattu 13 vuotta. Lentokoneeseen mahtuu alustavien suunnitelmien mukaan noin 300 ihmistä ja sen lentosäde on 18 700 kilometriä. == Lähteet == * LAPCAT A2 Facts and Figures Luokka:Matkustajalentokoneet
Ahu

Ahu oli Pääsiäissaaren polynesialaisten alkuasukkaiden rakentama kivinen tasanne, jonka päällä lepäsi monesti suuria kivisiä patsaita moaita. Toinen merkitys sanalle ahu on havaijilaisen heiau-temppelin alttari. == Pääsiäissaaren ahut ja moait == Lähes aina sisämaahan katsovat moai-patsaat lepäsivät suurten ahuiksi sanottujen jalustojen päälläDiamond 2005, s 112. Ahussa on pitkä, korkea kivistä tehty suorakaide, jonka oli monesti rannalla ja rannan suuntainen. Tämän päällä oli patsaita. Tämän rakennelman edustalla on suurialainen, mutta loiva sisämaahan viettävä ramppi jonne ilmeisesti tuli ihmisiä seremonioita varten. Torimaisen rampin leveys oli noin 50 m. Eri ahujen rakenne poikkeaa hieman toisistaan, mutta pitkulainen patsaskoroke ja loiva seremoniatori niissä kaikissa on. Aikoinaan ahut oli päällystetty korallilla ja muilla aineilla värikkäiksi. Merkittäviä moaita kantavia ahuja ovat Ahu Togariki, Ahu Akivi, Nau Nau ja Tahai. Ahun korkeus oli jopa 4 m ja leveys ylsi joskus 150 metriin. Pieni Ahu saattoi painaa 300 tn ja Ahu Tongariki 9000 tonnia. Mutta ahun suurin lohkare, eli patsas tai sen osa, painoi jopa 10 tonnia. Ahu Vinapussa ja joissain muissa ahuissa on tarkasti toisiinsa sovitettuja kiviä niin kuin inkoillakin. Tästä huolimatta ahun kivet olivat paljon kevyempiä kuin suuret inkojen rakenteiden kivet. Ahut oli rakennettu kivimurskasta ja sitä ympäröivistä suurista kivistä. Ne olivat suuritöisempiä tehdä kuin itse patsaat. Ahujen takana oli krematorio, jossa haudattujen ruumiit poltettiin. Ahuja oli 300, mutta suurin osa niistä pieniä ja patsaattomia. Vain 113:lla ahulla oli moai-patsaita ja näistä vain 25 suuria ja hyvin tehtyjä. Kullakin noin 12 klaanista oli 1-5 isoa ahua. Kussakin ahussa oli 1-15 moaita. Ahuja tehtiin hieman epätarkkojen ajoitusten mukaan vuosina 1000-1600 jaa.Diamond 2005, s 114 Esimerkiksi Ahu nau nau rakennettiin kolmessa vaiheessa yhä suuremmaksi vuosina 1100-1600 jaa. Kun pääsiäissaaren perinteine pappisyhteiskunta romahti, ahuja häpäistiin niitä rikkomalla,. Niiden rakennuskiviä käytettiin muihin tarkoituksiin ja itse ahuja hautoina. Tsunami pyyhkäsi Ahu Togarinkin yli. == Katso myös == *Moai == Lähteet == * === Viitteet === Luokka:Pääsiäissaari
Petrus Dacus

Petrus Dacus de Finlandia oli Turun Pyhän Olavin luostarin dominikaaniveli, joka lähetettiin Tanskan Århusiin opiskelemaan logiikkaa vuonna 1291. Hän on ensimmäinen suomalainen, jonka tiedetään opiskelleen ulkomailla. ==Katso myös== *Petrus Kaikewalde ==Lähteet== *Markku löytönen (toim.): Suomalaiset tutkimusmatkat *Osmo Pekonen: tiedemiehet tien päällä Nettiversio Luokka:Suomen keskiajan henkilöt Luokka:Kristityt munkit Luokka:Dominikaanit Luokka:Dominikaanit Suomessa Luokka:Syntymävuosi tuntematon Luokka:Kuolinvuosi tuntematon
Bel

Bel ja BEL voivat tarkoittaa: *Bel eli 10 desibeliä, tehon suuretta *BEL, Belgian maatunnus *Bel, sukunimenä: ** Frédérique Bel (s. 1975), ranskalainen näyttelijä ja ääninäyttelijä